open-index/open-wikipedia-markdown huggingface dataset:
সুজন সখী

***সুজন সখী*** ১৯৭৫ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। **প্রমোদ কর** ছদ্মনামে ছায়াছবিটি পরিচালনা করেছেন প্রখ্যাত চলচ্চিত্রকার খান আতাউর রহমান। জনতা চিত্র প্রকল্প প্রযোজিত এই ছায়াছবিটির কাহিনী ও সংলাপ লিখেছেন আমজাদ হোসেন এবং চিত্রনাট্য লিখেছেন পরিচালক খান আতা নিজেই। পারিবারিক দ্বন্দ্বের কারণে দুই ভাইয়ের আলাদা হয়ে যাওয়া ও তাদের মিলনের গল্প তুলে ধরা হয়েছে এই চলচ্চিত্রে। এতে নাম চরিত্রে অভিনয় করেছেন ফারুক ও কবরী সারোয়ার। এছাড়াও অন্যান্য ভূমিকায় রয়েছেন খান আতাউর রহমান, ইনাম আহমেদ, রওশন জামিল, সুমিতা দেবী। চলচ্চিত্রটি জাতীয় চলচ্চিত্র পুরস্কারের প্রথম আয়োজনে তিনটি বিভাগে পুরস্কার অর্জন করে। ১০ অক্টোবর, ১৯৭৫ তারিখে ৩৫ মিমি ফরম্যাটের এই সাদাকালো চলচ্চিত্রটি বাংলাদেশের বিভিন্ন প্রেক্ষাগৃহে মুক্তি পায়। ১৯৯৪ সালে চলচ্চিত্রকার শাহ আলম কিরণ অকাল প্রয়াত অভিনেতা সালমান শাহ ও শাবনূর জুটিকে নিয়ে *[[সুজন সখি]]* নামে চলচ্চিত্রটির পুনঃনির্মাণ করেন। এই চলচ্চিত্রের একটিমাত্র কপি বর্তমানে  বাংলাদেশ ফিল্ম আরকাইভের সংগ্রহে রয়েছে।

## কাহিনী সংক্ষেপ
পারিবারিক দ্বন্দ্বের কারণে আলাদা হয়ে যায় দুই ভাই সুলেমান ও লোকমান। সুলেমান যাওয়ার সময় তার সব সম্পত্তি তার ভাতিজা সুজনকে দিয়ে যায়। সুজন লোকমানের ছেলে। সুলেমানের স্ত্রী কন্যা সন্তানের জন্ম দিয়ে মারা যায়, আর সেই কন্যা সন্তানের নাম রাখা হয় সখী। সুলেমানের মেয়ে সখী তার দাদীর আদর-যত্নে বড় হতে থাকে। একদিন সুজনের সাথে সখীর পরিচয় হয় এবং ঘটনাক্রমে তাদের প্রণয় ঘটে। কিন্তু তারা দুজনের কেউই কারো আসল পরিচয় জানে না। সখী একদিন তার দাদীর সাথে সুজনের পরিচয় করিয়ে দিলে তিনি সুজনকে দেখে চিনতে পারেন। আর তখনই তারা তাদের আসল পরিচয় জানতে পারে। তারপর সুজন আর সখির প্রেমে বাধা হয়ে দাঁড়ায় দুই ভাইয়ের পুরনো দ্বন্দ্ব! 

## শ্রেষ্ঠাংশে
* ফারুক - সুজন
* কবরী সারোয়ার - সখী
* খান আতাউর রহমান - সুলেমান
* ইনাম আহমেদ - লোকমান
* রওশন জামিল - সুজন ও সখীর দাদী
* সুমিতা দেবী - লোকমানের স্ত্রী
* মিনু রহমান - সুলেমানের স্ত্রী
* টেলি সামাদ - বগা
* শর্বরী - কুসুম
* সুষমা আলম - কুসুমের মা
* শিপলু - ছোট সুজন
* আরতি
* কেয়া
* সুজা খন্দকার

## সঙ্গীত
ছায়াছবিটির সঙ্গীত পরিচালনা করেছেন খান আতাউর রহমান। গীত রচনা করেছেন খান আতাউর রহমান ও মমতাজ আলী খান। গানে কণ্ঠ দিয়েছেন আব্দুল আলীম, সাবিনা ইয়াসমিন, নীলুফার ইয়াসমিন, ইন্দ্রমোহন রাজবংশী, রথীন্দ্রনাথ রায়, গোলাম আম্বিয়া, ইয়ামিন চৌধুরী, ও মুস্তাফিজুর রহমান।

### গানের তালিকা
# সব সখীরে পার করিতে নেব আনা আনা - আব্দুল আলীম ও সাবিনা ইয়াসমিন

## পুরস্কার
**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**

* শ্রেষ্ঠ চিত্রনাট্যকার - খান আতাউর রহমান
* শ্রেষ্ঠ পুরুষ কণ্ঠশিল্পী - আব্দুল আলীম
* শ্রেষ্ঠ নারী কণ্ঠশিল্পী - সাবিনা ইয়াসমিন

**[[বাচসাস পুরস্কার]]**
* সেরা অভিনেত্রী - কবরী সারোয়ার

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭৫-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:খান আতাউর রহমান পরিচালিত চলচ্চিত্র
বিষয়শ্রেণী:খান আতাউর রহমান সুরারোপিত চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
স্বর্ণ রাম

**স্বর্ণ রাম**  ভারতের পাঞ্জাব রাজ্যের ভারতীয় জনতা পার্টির একজন রাজনীতিবিদ।

## সংক্ষিপ্ত জীবনী
স্বর্ণ রাম পাঞ্জাব বিধানসভায় ১৯৯৭ থেকে ২০০২ এবং ২০০৭ থেকে ২০১২ খ্রিষ্টাব্দ পর্যন্ত ফগওয়াড়া বিধানসভা কেন্দ্র থেকে প্রতিনিধিত্ব করেন। ১৮ জুন ১৯৯৭ থেকে ২৬ জুলাই ১৯৯৭ খ্রিষ্টাব্দ পর্যন্ত তিনি পাঞ্জাব বিধানসভার ডেপুটি স্পিকারের দায়িত্ব পালন করেন। ২০০৭ থেকে ২০১২ খ্রিষ্টাব্দ পর্যন্ত তিনি সরকারের প্রযুক্তি শিক্ষা, শিল্প প্রশিক্ষণ ও সামাজিক সুরক্ষা মন্ত্রকের মন্ত্রিত্বের দায়িত্ব পালন করেন।

## তথ্যসূত্র

বিষয়শ্রেণী:ভারতীয় রাজনীতিবিদ
বিষয়শ্রেণী:পাঞ্জাবি ব্যক্তি
বিষয়শ্রেণী:২০শ শতাব্দীতে জন্ম
বিষয়শ্রেণী:২০২৩-এ মৃত্যু
বিষয়শ্রেণী:পাঞ্জাব (ভারত) বিধানসভার সদস্য ১৯৯৭-২০০২
বিষয়শ্রেণী:কাপুরথালা জেলার ব্যক্তি
বিষয়শ্রেণী:পাঞ্জাবের ভারতীয় জনতা পার্টির রাজনীতিবিদ
বিষয়শ্রেণী:পাঞ্জাব (ভারত) বিধানসভার সদস্য ২০০৭-২০১২
নির্মল সিং কাহলোঁ

**নির্মল সিং কাহলোঁ**  ভারতের পাঞ্জাব রাজ্যের শিরোমণি অকালী দলের একজন রাজনীতিবিদ।

## সংক্ষিপ্ত জীবনী
নির্মল সিং কাহলোঁ পাঞ্জাব বিধানসভায় ৫ নভেম্বর ১৯৮৫ থেকে ৬ মে ১৯৮৬ খ্রিষ্টাব্দ পর্যন্ত ডেপুটি স্পিকারের দায়িত্ব পালন করেন। তিনি ১৯৯৭ থেকে ২০০২ খ্রিষ্টাব্দ পর্যন্ত পাঞ্জাব সরকারের গ্রামোন্নয়ন ও পঞ্চায়েত মন্ত্রকের দায়িত্ব সামলান। ২০০৭ খ্রিষ্টাব্দ থেকে ২০১২ খ্রিষ্টাব্দ পর্যন্ত তিনি পাঞ্জাব বিধানসভার স্পিকারের দায়িত্ব পালন করেন। নির্মলকে নিয়োগ সংক্রান্ত এক কেলেঙ্কারিতে অভিযুক্ত করা হয় কিন্তু আদালতে তিনি নির্দোষ প্রমাণিত হন। তার পত্নী সুরিন্দর কউর কাহলোঁ ২০১৫ খ্রিষ্টাব্দে মৃত্যুবরণ করেন।

## তথ্যসূত্র

বিষয়শ্রেণী:ভারতীয় রাজনীতিবিদ
বিষয়শ্রেণী:পাঞ্জাবি ব্যক্তি
বিষয়শ্রেণী:শিরোমণি অকালী দলের রাজনীতিবিদ
বিষয়শ্রেণী:১৯৪০-এর দশকে জন্ম
বিষয়শ্রেণী:২০২২-এ মৃত্যু
বিষয়শ্রেণী:পাঞ্জাব (ভারত) বিধানসভার সদস্য ২০০২-২০০৭
বিষয়শ্রেণী:পাঞ্জাব (ভারত) বিধানসভার সদস্য ১৯৯৭-২০০২
কুলরাজ রণধাওয়া

**কুলরাজ কউর রণধাওয়া** (জন্ম: ১৬ মে, ১৯৮৩) একজন পাঞ্জাবি চলচ্চিত্র অভিনেত্রী, যিনি করীনা করীনা নামক জনপ্রিয় টেলিভিশন ধারাবাহিকে করিনা নামক চরিত্রে অভনয়ের জন্য পরিচিত।

## চলচ্চিত্রের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৮৩-এ জন্ম
বিষয়শ্রেণী:মুম্বইয়ের অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:দেরাদুনের ব্যক্তি
বিষয়শ্রেণী:উত্তরাখণ্ডের অভিনেত্রী
বিষয়শ্রেণী:দেরাদুনের অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:উত্তরাখণ্ডের নারী মডেল
নূর কুতুব আলম

থাম্ব|বেঙ্গল সালতানাতের ভূখন্ড।
**নূর কুতুব আলম**প্রকৃত নাম নূরুদ্দীন নূরুল হক (মৃত্যু: আনুমানিক ৮১৮ হিজরি/১৪১৫ খ্রিষ্টাব্দ) ছিলেন মধ্যযুগে বাংলার একজন দরবেশ। পান্ডুয়ার পীর আউলিয়াদের মধ্যে তিনি সবচেয়ে বেশি মর্যাদার অধিকারী ছিলেন। তার পিতা শেখ আলাউল হকও একজন পীর ছিলেন। পিতার মত নূর কুতুব আলম ছিলেন চিশতিয়া তরিকার পীর। 

## রাজনৈতিক ভূমিকা
রাজা গণেশের ক্ষমতাদখলের পর বাংলার মুসলিমদের উপর নির্যাতন শুরু হলে নূর কুতুব আলম জৌনপুরের সুলতান ইবরাহিম শর্কীকে বাংলা আক্রমণের অনুরোধ জানান। অনুরোধে সাড়া দিয়ে ইবরাহিম শর্কী বাংলার দিকে অগ্রসর হন। এর ফলে রাজা গণেশ তাকে অনুরোধ করেন যাতে ইবরাহিম শর্কীকে ফিরে যেতে বলা হয়। নূর কুতুব আলম অমুসলিমের পক্ষে মুসলিম সুলতানকে অনুরোধে অপারগতা প্রকাশ করেন এবং গণেশকে ইসলাম গ্রহণের শর্ত দেন। তবে গণেশ ইসলাম করেননি। তার বদলে তার পুত্র যদু ইসলাম গ্রহণ করে জালালউদ্দিন মুহাম্মদ নাম গ্রহণ করে মসনদে বসেন। এরপর ইবরাহিম শর্কী ফিরে যান।

## ব্যক্তিজীবন
নূর কুতুব আলম সব ধরনের কায়িক শ্রম করতেন। দরগায় আগত ফকিরদের সেবা তিনি ব্যক্তিগতভাবে করতেন। তার পুত্র শেখ রাফকাতউদ্দিন ও শেখ আনোয়ার তার কাছে আধ্যাত্মিক শিক্ষা লাভ করেছিলেন। শেখ রাফকাতউদ্দিনের পুত্র শেখ জাহিদও দরবেশ হিসেবে খ্যাতি অর্জন করেছিলেন। শেখ হুসামউদ্দিন মানিকপুরী ছিলেন নূর কুতুব আলমের অন্যতম প্রধান মুরিদ।

## রচিত গ্রন্থসমূহ
তার রচিত গ্রন্থ সংখ্যা ১২১টি। সেগুলো তার প্রধান মুরিদ ও খলিফা হুসামউদ্দিন মানিকপুরী সম্পাদনা করেন। তন্মধ্যে বিখ্যাত দুটি গ্রন্থ হলো মুগিসুল ফুকারা ও আনিসুল গুরাবা। মুগিসুল ফুকারার একটি পান্ডলিপি সংরক্ষিত আছে বিহারের ভাগলপুরের খলিফাবাগ একটি প্রায়ভেট লাইব্রেরিতে। আরেকটি অসম্পূর্ণ কপি সংরক্ষিত আছে এশিয়াটিক সোসাইটি অব বেঙ্গল কলিকাতার লাইব্রেরিতে (সংগ্রহ নং- ৪৬৬)। সেখানে আনিসুল গুরাবা’ বইটির ২টি কপি সংরক্ষিত আছে (সংগ্রহ নং: ১২১২ ও ১২১৩)। 

### পত্র সংকলন
নুর কুতুবুল আলমের ১৩টি পত্রের গ্রন্থ সম্পাদনা করেন মুহাদ্দিস আব্দুল হক দেহলভী (র.)। যে গ্রন্থের নাম ‘মাকতুবাত ই নুর কুতুবুল আলম’। যা দিল্লির ইন্ডিয়ান আর্কাইভে সংরক্ষিত আছে।

## মৃত্যু
নূর কুতুব আলম আনুমানিক ৮১৮ হিজরি বা ১৪১৫ খ্রিষ্টাব্দে মৃত্যুবরণ করেন। মৃত্যুর পর তাকে পান্ডুয়ার শাশ হাজারি দরগায় দাফন করা হয়। তার পিতাকেও এখানে দাফন করা হয়েছিল। নূর কুতুব আলমের অনুসারীরা কয়েক শতাব্দী ধরে বাংলার মুসলিমদের জীবনে উল্লেখযোগ্য ভূমিকা রেখে গিয়েছেন।

তার দরগা সংলগ্ন সরাইখানা ও মাদ্রাসার জন্য সুলতান আলাউদ্দিন হোসেন শাহ বেশ কয়েকটি গ্রাম ওয়াকফ করেছিলেন। জেয়ারতের উদ্দেশ্যে সুলতান ব্যক্তিগতভাবে বছরে একবার রাজধানী একডালা থেকে পান্ডুয়া আসতেন।

## তথ্যসূত্র

বিষয়শ্রেণী:১৪১৫-এ মৃত্যু
বিষয়শ্রেণী:ইসলামি ব্যক্তিত্ব
বিষয়শ্রেণী:সুন্নি মুসলিম পণ্ডিত
বিষয়শ্রেণী:বাঙালি মুসলিম
বিষয়শ্রেণী:১৫শ শতাব্দীর বাঙালি
বিষয়শ্রেণী:বাংলাদেশী সুফি সাধক
বিষয়শ্রেণী:চিশতী
বিষয়শ্রেণী:মালদহ জেলার ব্যক্তি
বিষয়শ্রেণী:সুফি লেখক
বিষয়শ্রেণী:সুফি শিক্ষক
বিষয়শ্রেণী:১৫শ শতাব্দীর ইসলামের মুসলিম পণ্ডিত
বিষয়শ্রেণী:বনু মাখজুম
বিষয়শ্রেণী:বাঙালি আলেম
অবতরণ ফি

**অবতরণ ফি** বা **ল্যান্ডিং ফি** হলো একধরনের কর যা এয়ারক্রাফট কোম্পানি একটি নির্দিষ্ট বিমানবন্দরে অবতরণ করার সময় এয়ারপোর্ট অথরিটি কে প্রদান করে থাকে। ল্যান্ডিং ফি এয়ারপোর্ট এর ধরন অনুসারে পরিবর্তন হয় সাধারনত ব্যাস্ত এয়ারপোর্ট গুলাতে এই কর বেশি হয়ে থাকে কারণ সেখানে ল্যান্ডিং এর চাহিদা বেশি তথাপি অন্য এয়ারপোর্ট গুলাতে এই কর কম হয়ে থাকে। এই ফি  মূলত এয়ারক্রাফট মেনটেনেন্স,রানওয়ে ও ট্যাক্সি ব্যবহার করার জন্য প্রদান করা হয়। 

ল্যান্ডিং ফি কমিয়ে রাখার মাধ্যমে অনেক বেশি বিমানকে সেই এয়ারপোর্ট এ ল্যান্ড করার ব্যাপারে আকৃষ্ট করা যায়। বিশেষ করে জেনারেল এভিয়েশন ল্যান্ডিং ফি গ্রহণ করে না।

ল্যান্ডিং ফি সাধারনত এয়ারপোর্ট গুলোর কি ধরনের সেবা প্রদান করে তার উপর নির্ভর করে। কিছু এয়ারপোর্ট ল্যান্ডিং ফি এর সাথেই এয়ারপোর্ট এর চেক ইন, গেট ইত্যাদির সেবা দিয়ে থাকে আবার কিছু এয়ারপোর্ট নামমাত্র ল্যান্ডিং ফি নিয়ে চেক ইন, গেইট এর জন্য আলাদা সেবা প্রদান করে।

আলাদা আলাদা এয়ারপোর্ট গুলোর ল্যান্ডিং ফি কখনো একরকম হয় না কারণ তা বিভিন্ন বিষয়ের উপর নির্ভর করে। যেমন আমেরিকার অধিকাংশ এয়ারপোর্ট এফএএ থেকে ফি পেয়ে থাকে যেটা আবার কানাডাতে হয়না। কানাডাতে সাধারণত এয়ারপোর্ট গুলোতে জমির দরের মাধ্যমে এই ফি নেওয়া হয়।

ল্যান্ডিং ফি বিভিন্ন বিষয়ের উপর নির্ভর করে যেমন মালামালের ওজন, সিটের সংখ্যা, বিমানের দেশের এয়ারপোর্ট, সেবার মান ইত্যাদি। বিভিন্ন এয়ারপোর্ট এ বিমান সেবার ধরনের উপর ফি নিয়ে থাকে যেমন পার্ট ১৩৫ অথবা ১২১

## তথ্যসূত্র

বিষয়শ্রেণী:বেসামরিক বিমান চলাচল
জুহু

**জুহু** মহারাষ্ট্রের রাজধানী মুম্বাইয়ের উপনগরগুলোর একটি। এলাকটি বলিউডের বিখ্যাত কলাশিল্পীদের বাসস্থান এবং জুহু সৈকতের কারণে বেশি প্রসিদ্ধ। জুহু পশ্চিমে আরব সাগর দ্বারা, পূর্বে সান্তাক্রুজ ও ভিলে পার্লে দ্বারা, উত্তরে বর্সোবা ও দক্ষিণ দিক খার শহরতলী দ্বারা পরিবেষ্টিত।

জুহু-র পার্শ্ববর্তী উপনগরীর রেলের স্টেশনগুলোর মধ্যে আন্ধেরি স্টেশন সব কাছে অবস্থিত; এছাড়াও ভিলে পার্লে, ও খার স্টেশন জুহু-র নিকটেই অবস্থিত।

এখানে একটি হেলিকপ্টর বন্দর আছে যেখান থেকে নিকটতম বিভিন্ন শহরের জন্য পরিষেবা উপলব্ধ।

## তথ্যসূত্র

বিষয়শ্রেণী:মুম্বাইয়ের উপনগর
বিষয়শ্রেণী:মুম্বইয়ের শহরতলী
ফোকাস সিটি

এয়ারলাইন ইন্ডাস্ট্রিতে ফোকাস সিটি হলো যেখান থেকে বিমানগুলো পয়েন্ট টু পয়েন্ট গন্তব্যে ফ্লাইট পরিচালনা করে। সাধারণত ফোকাস সিটি স্থানীয় বাজারে যাত্রিদের প্রাধান্য দিয়ে থাকে যারা কানেক্টিং ফ্লাইট ধরে একটা ফোকাস সিটি তার ব্যবহারের উপর ভিত্তি করে ছোট এয়ার হাব হিসেবে ব্যবহৃত হতে পারে। এলিজিয়েন্ট এয়ার,জেট ব্লু এবং ফ্রন্টিয়ার হলো কয়েকটা উদাহরণ যারা ফোকাস সিটিতে ফ্লাইট পরিচালনা করে থাকে। 

## তথ্যসূত্র

বিষয়শ্রেণী:বেসামরিক বিমান চলাচল
গ্রিন ডে

**গ্রিন ডে** একটি আমেরিকান রক ব্যান্ড যা ১৯৮৬ সালে গঠিত হয়। ব্যান্ডের সদস্যরা হলেন ভোকালিস্ট ও গিটারিস্ট বিলি জো আর্মস্ট্রং, বেজিস্ট মাইক ডার্ন্ট, ড্রামার ট্রে কুল ও গিটারিস্ট জেসন হোয়াইট। গ্রিন ডে কে বর্তমান সময়ের অন্যতম একটি জনপ্রিয় পাঙ্ক ব্যান্ড হিসেবে ধরা হয়। ব্যান্ড টি এ পর্যন্ত ৮৫ মিলিয়নের বেশি রেকর্ড বিশ্বব্যাপি বিক্রি করতে সক্ষম হয়েছে যেখানে আমেরিকাতেই বিক্রি হয়েছে ৩২ মিলিয়নের মতো। ‘গ্রিন ডে’ অন্যান্য পুরস্কারের মধ্যে ব্যান্ড তিনবারের মতো গ্রামি এওয়ার্ড পেয়েছে।

## বর্তমান সদস্য
* বিলি জো আর্মস্ট্রং — মূল ভোকাল, গিটার (১৯৮৬ — বর্তমান পর্যন্ত)
* মাইক ডার্ন্ট — বেইজ গিটার, ব্যাকিং ভোকাল (১৯৮৬ — বর্তমান পর্যন্ত)
* ট্রে কুল — ড্রামস, পারকাসন, ব্যাকিং ভোকাল (১৯৯০ — বর্তমান পর্যন্ত)

## ডিস্কোগ্রাফি
**সলো অ্যালবাম**
* *৩৯/স্মুদ* (১৯৯০)
* *কারপ্লাঙ্ক* (১৯৯২)
* *ডুকি* (১৯৯৪)
* *ইনসমনিয়াক* (১৯৯৫)
* *নিম্রড* (১৯৯৭)
* *ওয়ার্নিং* (২০০০)
* *আমেরিকান ইডিয়ট* (২০০৪)
* *টুয়েন্টি ফাস্ট সেঞ্চুরি ব্রেইকডাউন* (২০০৯)
* *¡উনো!* (২০১২)
* *¡ডস!* (২০১২)
* *¡ট্রে!* (২০১৩)
* *রেভলিউশন রেডিও* (২০১৬)
* *ফাদার অব অল মাদারফাকার্স* (২০২০)

## বহিঃসংযোগ
* http://www.greenday.com

বিষয়শ্রেণী:১৯৮৬-এ প্রতিষ্ঠিত
বিষয়শ্রেণী:মার্কিন সঙ্গীত ত্রয়ী
বিষয়শ্রেণী:ব্রিট পুরস্কার বিজয়ী
বিষয়শ্রেণী:ওয়ার্নার মিউজিক গ্রুপের শিল্পী
বিষয়শ্রেণী:বছরের শ্রেষ্ঠ আন্তর্জাতিক অ্যালবামের জন্য জুনো পুরস্কার বিজয়ী
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:সাঙ্গীতিক কুয়োটেট
ভারীগান

**ভারীগান** () হচ্ছে অসমের অন্যতম প্রধান জাতি রাভাদের লোকনাট্য ও গান । বিশেষকরে অসমের কামরূপ ও গোয়ালপাড়া জেলায় বসবাস করা পাতিরাভাদের মধ্যে এই প্রথা বহুঅতিত থেকেই চলে আসছে। এই প্রথা কখন থেকে চলে আসছে তার কোনো লিখিত প্রমাণ নাই।  এর কাহিনী  লোকের মুখে প্রচলিত হয়ে আসছে। ভারী অর্থ ওজন ও গীত অর্থ গান। ভারীগান করা দলটি তাদের প্রযোজনীয় বাদ্যযন্ত্র ও অন্যান্য সামগ্রী এক স্থান থেকে অন্য স্থানে নেওয়ার জন্য ভারী বহন করতে হয় বলে এই নৃত্য ও গানকে একত্রে ভারীগান বলা হয়। সাধারনত সমাজের কোনো বিদ্যান ব্যক্তি অধবা গুরুদেবে এই নাট্যশৈলীর আভাস দেন বলে পাতিরাভারা ইহাকে গুরুবিদ্যাও বলে৷।

## বিষয়বস্তু
ভারীগানের বিষয়বস্তু হচ্ছে রামায়ণের কাহিনী। রামায়ণের কাহিনী সমূহের মধ্যে সীতা হরণ, মেঘনাদ বধ, রাবণ বধ, লক্ষণের শক্তিশেল ইত্যাদি কাহিনী নাটকে প্রাধান্য বেশি পায়। কাহিনী পরিবেশন করার সময় দর্শকদের আমোদ-প্রমোদের জন্য হাস্য ব্যাঙ্গ করা হয়।
## বেশ ভূষা ও প্রদর্শন রীতি
এই নাটক পরিবেশন করার সময় শিল্পীরা মুখমণ্ডলে রামায়ণের চরিত্রের মুখা পরিধান করেন। কাহিনী পরিবেশন করা চরিত্র সংলাপ না করে  শুধু অভিনয় করে। 
## বাদ্যযন্ত্র
এই নাটক পরিবেশনের সময় ঢোল, খোল ও করতাল ব্যবহার করা হয়। 
## ইতিহাস

বিষয়শ্রেণী:আসামের সংস্কৃতি
অসমীয়া লোকগীত

**অসমীয়া লোকগীত** বলতে প্রাচীণ কালে অসমীয়া সমাজে প্রচলিত গানকে বোঝায়। অসমীয়া লোকগীতের বিশেষতঃ এই যে গানগুলোকে গান না বলে নাম বলা হয়। অসমীয়া লোকগীতের মধ্যে বিয়া নাম, আইনাম, গোঁসাইনাম, ভেকুলী বিয়ানাম (ব্যাঙের বিবাহ), ধাইনাম ইত্যাদি প্রধান। অন্যান্য লোকগীতের মধ্যে ফুলকোঁয়র-মণিকোঁয়র গীত, নাহর গীত, বদন বরফুকন গীত, জিকির ও জারী, দেহবিচার গীত, টোকারী গীত,ঐনিতম, মহোহো গীত, জনা গাভরুর গীত, শান্তি বারমাহীর গীত, বনঘোষা, মণিরাম দেওয়াণের গীত, জয়মতী কুঁয়রীর গীত ইত্যাদি অন্যতম। এই গীতগুলির রচনাকাল ষষ্ঠ থেকে অষ্টম-নবম শতিকা বলে ইতিহাসবিদেরা অনুমান করেছেন।

## তথ্যসূত্র

বিষয়শ্রেণী:ভারতীয় সংস্কৃতি
বিলি জো আর্মস্ট্রং

**বিলি জো আর্মস্ট্রং** ক্যালিফোর্নিয়ার ওকল্যাণ্ডে জন্মগ্রহণ করেন। তিনি আমেরিকার পাঙ্ক ব্যান্ড গ্রিন ডে এর প্রতিষ্ঠাতা সদস্য। বিলি জো একাধারে সুরকার, গীতিকার ও গিটারিস্ট। ১৯৮৬ সালে মাত্র ১৪ বছর বয়সে তিনি তার বাল্যবন্ধু মাইক ডার্ন্টকে নিয়ে সুইট চিলড্রেন নামে একটি ব্যান্ড গঠন করেন। পরে ১৯৮৯ সালে ব্যান্ডের নাম পরিবর্তন করে গ্রিন ডে রাখা হয়।

## ডিস্কোগ্রাফি
**গ্রিন ডে**
* *৩৯/স্মুদ* (১৯৯০)
* *কারপ্লাঙ্ক* (১৯৯২)
* *ডুকি* (১৯৯৪)
* *ইনসমনিয়াক* (১৯৯৫)
* *নিম্রড* (১৯৯৭)
* *ওয়ার্নিং* (২০০০)
* *আমেরিকান ইডিয়ট* (২০০৪)
* *টুয়েন্টি ফাস্ট সেঞ্চুরি ব্রেইকডাউন* (২০০৯)
* *আমেরিকান ইডিয়ট: দি অরিজিনাল ব্রডওয়ে কাস্ট রেকর্ডিং* (২০১০) - ভোকাল, গিটার, পিয়ানো
* *¡উনো!* (২০১২)
* *¡ডস!* (২০১২)
* *¡ট্রে!* (২০১৩)
* *রেভলিউশন রেডিও* (২০১৬)
* *ফাদার অব অল মাদারফাকার্স* (২০২০)

## তথ্যসূত্র

বিষয়শ্রেণী:১৯৭২-এ জন্ম
বিষয়শ্রেণী:মার্কিন সুরকার
বিষয়শ্রেণী:মার্কিন গীতরচয়িতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:জীবিত ব্যক্তি
বিষয়শ্রেণী:ক্যালিফোর্নিয়ার রেকর্ড প্রযোজক
বিষয়শ্রেণী:ক্যালিফোর্নিয়ার গীতরচয়িতা
বিষয়শ্রেণী:মার্কিন অল্টারনেটিভ রক সঙ্গীতজ্ঞ
বিষয়শ্রেণী:অল্টারনেটিভ রক সঙ্গীতশিল্পী
বিষয়শ্রেণী:এলজিবিটিকিউ গীতরচয়িতা
বিষয়শ্রেণী:মার্কিন এলজিবিটিকিউ সঙ্গীতশিল্পী
বিষয়শ্রেণী:মার্কিন পুরুষ গিটারবাদক
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:স্পেনীয় বংশোদ্ভূত মার্কিন ব্যক্তি
বিষয়শ্রেণী:লিড গিটারবাদক
বিষয়শ্রেণী:ক্যালিফোর্নিয়ার সঙ্গীতশিল্পী
বিষয়শ্রেণী:এলজিবিটিকিউ প্রযোজক
বিষয়শ্রেণী:ক্যালিফোর্নিয়ার এলজিবিটিকিউ ব্যক্তি
বিষয়শ্রেণী:উভকামী সঙ্গীতশিল্পী
বিষয়শ্রেণী:উভকামী গীতরচয়িতা
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:মার্কিন রক গীতিকার
বিষয়শ্রেণী:নিউ ইয়র্ক (অঙ্গরাজ্যের) স্বতন্ত্র রাজনীতিবিদ
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:উভকামী সঙ্গীতশিল্পী-গীতরচয়িতা
বিষয়শ্রেণী:ক্যালিফোর্নিয়ার সঙ্গীতশিল্পী-গীতরচয়িতা
বিষয়শ্রেণী:মার্কিন গায়ক-গীতরচয়িতা
বিষয়শ্রেণী:২০শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:২০শ শতাব্দীর মার্কিন গায়ক
বিষয়শ্রেণী:২০শ শতাব্দীর মার্কিন সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর মার্কিন গায়ক
বিষয়শ্রেণী:২১শ শতাব্দীর মার্কিন সঙ্গীতশিল্পী-গীতরচয়িতা
অন্তর্দেশীয় বিমান

[থাম্ব|[কলকাতা বিমানবন্দর|কলকাতা বিমানবন্দরের নতুন টার্মিনালে অন্তর্দেশীয় আগমনের প্রবেশদ্বার।]]

**অন্তর্দেশীয় বিমান** বা **আভ্যন্তরীন বিমান** হলো বেসামরিক বিমানের মাধ্যমে পরিচালিত কমার্শিয়াল ফ্লাইট যেখানে উভয় গন্তব্য একই দেশের ভিতরে হয়ে থাকে।

যে সমস্ত বিমনাবন্দরগুলি ডোমেস্টিক ফ্লাইট পরিচালনা করে তারা ডোমেস্টিক এয়ারপোর্ট নামে পরিচিত।

অন্তর্দেশীয় বিমানগুলো সাধারণত বিরতিহীন হয় এবং প্রতিদিন অনেকবার পরিচালিত হয়। অন্তর্দেশীয় বিমানগুলি সাধারণত আন্তর্জাতিক বিমানের চেয়ে দামে সস্তা হয়। আবার কিছুকিছু বিমানের মূল্য দূরত্বের কারণে অন্তর্দেশীয় বিমানগুলির চেয়ে সস্তা হয়ে থাকে।

## বিশ্বের বৃহত্তম অন্তর্দেশীয় বাজারগুলি

## তথ্যসূত্র

বিষয়শ্রেণী:বেসামরিক বিমান চলাচল
অলিম্পিকে পূর্ব জার্মানি

**[[পূর্ব জার্মানি]]** বা জার্মান গণতান্ত্রিক প্রজাতন্ত্র জার্মান বিভাজনের পর ১৯৫১ সালের ২২ এপ্রিল আলাদা জাতীয় অলিম্পিক কমিটি গঠন করে। এবং ১৯৬৮ সাল থেকে ১৯৯০ সালে জার্মান পুনএকত্রীকরনের পূর্ব পর্যন্ত সকল শীতকালীন ও ১৯৮৪ গ্রীষ্মকালীন অলিম্পিক গেমস বাদে সকল অলিম্পিক গেমসে অংশগ্রহণ করে। ১৯৮৪ লস এঞ্জেলেস গেমসে জার্মানি সোভিয়েত ইউনিয়নের নেতৃত্বে বয়কট করেছে।

পূর্ব জার্মানির ক্রীড়াবিদগন ৫টি গ্রীষ্মকালীন অলিম্পিক গেমসে অংশগ্রহণ করে ৪০৯টি পদক এবং ৬টি শীতকালীন অলিম্পিক গেমসে অংশগ্রহণ করে ১১০টি পদক জিতেছে।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

### গ্রীষ্মকালীন ক্রীড়া অনুযায়ী পদক

### শীতকালীন ক্রীড়া অনুযায়ী পদক

## আরও দেখুন
* অলিম্পিকে পূর্ব জার্মানির পতাকাবাহীদের তালিকা
* প্যারালিম্পিকে পূর্ব জার্মানি
* অলিম্পিকে পশ্চিম জার্মানি

## বহিঃসংযোগ
* 
* 
* 
* GDR Sport System in German
আফ্রিকায় জৈনধর্ম

থাম্ব|জৈন হিন্দু মন্দির, মোম্বাসা। কলাম সহ সাদা স্মৃতিসৌধ ভবন।
**[[আফ্রিকা|আফ্রিকায়]] [[জৈনধর্ম]]** উক্ত মহাদেশে ইহুদি ধর্ম, খ্রিস্টধর্ম ও ইসলামের অনেক পরে এসেছে। সেই কারণে আফ্রিকায় এই ধর্মের ইতিহাসও সংক্ষিপ্ত সময়ের। আফ্রিকায় প্রায় ১ লক্ষ জৈন এবং ১০টি জৈন সংগঠন রয়েছে।

## ইতিহাস
১৯শ শতাব্দীর শেষভাগে যখন জৈনরা প্রথম ভারত থেকে কেনিয়া, ও পরে উগান্ডা, সুদান ও তানজানিয়ায় বসতি স্থাপন করে, তখনই আফ্রিকায় প্রথম জৈনধর্ম প্রবেশ করেছিল।

১৯৭২ সালে ইদি আমিনের নীতির পরিপ্রেক্ষিতে জৈনরা বিপুল সংখ্যায় উগান্ডা পরিত্যাগ করেছিলেন। তারা অন্যত্র চলে যেতে বাধ্য হন। কেউ কেউ অস্ট্রেলিয়া, উত্তর আমেরিকা ও ইউরোপে চলে যান।

## কেনিয়ায় জৈনধর্ম
কেনিয়ায় প্রায় ১০০ বছর ধরে জৈনধর্মের অস্তিত্ব রয়েছে। একটি ছোটো গোষ্ঠী নিয়মিত জৈন সম্মেলন, চলচ্চিত্র উৎসব ও অন্যান্য সাঙ্গাঠনিক অনুষ্ঠান পালন করে।

নাইরোবি ও মোম্বাসায় জৈন মন্দির আছে। নাইরোবি ও অন্যান্য বড়ো শহরে জৈনরা সর্বাধিক সফল ও সমৃদ্ধ ব্যবসায়ীদের মধ্যে অন্যতম।

## দক্ষিণ আফ্রিকায় জৈনধর্ম
ভারত ও দক্ষিণ আফ্রিকায় ব্রিটিশ শাসনকালে জৈনরা দক্ষিণ আফ্রিকায় বসতি স্থাপন করে এবং ব্যবসা ও বাণিজ্যে উন্নতি লাভ করে। এই দেশে প্রচুর জৈন পর্যটক আসেন এবং প্রচুর জৈন বাস করেন। তাই অনেক দক্ষিণ আফ্রিকান রেস্তোরাঁয় জৈন খাদ্য পরিবেশন করা হয়।

## আরও দেখুন

* জৈন মন্দিরগুলির তালিকা
* ইউরোপে জৈনধর্ম
* হংকং-এ জৈনধর্ম
* ভারতে জৈনধর্ম
* মার্কিন যুক্তরাষ্ট্রে জৈনধর্ম
* ব্রাম্পটন জৈন মন্দির

## টীকা

## তথ্যসূত্র
* 


বিষয়শ্রেণী:আফ্রিকায় ধর্ম
বেলজিয়ামে জৈনধর্ম

ইউরোপে, বিশেষত বেলজিয়ামে, জৈন গোষ্ঠী অত্যন্ত লাভজনক হিরে ব্যবসার সঙ্গে যুক্ত।

বেলজিয়ামে প্রায় ১,৫০০ জৈন বাস করেন। এঁদের অধিকাংশই বাস করেন অ্যান্টওয়ার্পে। এঁরা পাইকারি হিরে ব্যবসার সঙ্গে যুক্ত। বেলজিয়ান ভারতীয় জৈনরা আকরিক হিরে বাণিজ্যের দুই-তৃতীয়াংশ নিয়ন্ত্রণ করেন এবং ভারতে তাদের আকরিক হিরের ৩৬% সরবরাহ করেন। তারা অ্যান্টওয়ার্পের কাছে উইলরিকে একটি প্রধান জৈন মন্দির ও একটি সাংস্কৃতিক কেন্দ্র নির্মাণ করেছেন। তাদের ধর্মগুরু রমেশ মেহতা ২০০৯ সালের ১৭ ডিসেম্বর প্রতিষ্ঠিত বেলজিয়ান কাউন্সিল অফ রিলিজিয়াস লিডার্সের পূর্ণাঙ্গ সদস্য।

## ছবি

Image:Templejaindanvers.jpg
Image:Templejaindanvers1.jpg
Image:Templejaindanvers4.jpg
Image:Wilrijk Jaïn-tempel4.JPG
Image:Wilrijk Jaïn-tempel3.JPG


## আরও দেখুন

*জৈনধর্ম
*ইউরোপে জৈনধর্ম
*মার্কিন যুক্তরাষ্ট্রে জৈনধর্ম
*আফ্রিকায় জৈনধর্ম
*ভারতে জৈনধর্ম
*বেলজিয়ামে ধর্মবিশ্বাস
*ব্রাম্পটন জৈন মন্দির

## তথ্যসূত্র

## বহিঃসংযোগ
*Antwerp Jain Temple Video 

বিষয়শ্রেণী:বেলজিয়ামে ধর্মবিশ্বাস
বেলজিয়াম
বিষয়শ্রেণী:জৈন গোষ্ঠী
হোটেল আগ্রাবাদ

**হোটেল আগ্রাবাদ** চট্টগ্রামের বাণিজ্যিক এলাকা আগ্রাবাদে অবস্থিত চট্টগ্রামের প্রথম পাঁচ তারকা হোটেল। এতে মোট ১০১ টি বিলাসবহুল রুম ও স্যুট রয়েছে। এখানে প্রচুর বিদেশী নাগরিক অবস্থান করে। গ্রাহকের সুবিধার জন্য হোটেলের পাশেই কয়েকটি ট্রাভেল এজেন্সিসহ কিছু মার্কেট রয়েছে।

## অন্যান্য সুবিধা
* সুইমিংপুল 
* ড্রিনক বার
* রেস্তোরা

## চিত্রশালা

Hotel Agrabad (04).jpg|হোটেল আগ্রাবাদ, দক্ষিণ পাশ
Agrabad hotel.JPG|হোটেল আগ্রাবাদ, প্রবেশপথ
Hotel Agrabad (01).jpg|হোটেল আগ্রাবাদ ভবন


## তথ্যসূত্র

## বহিঃসংযোগ

* 
* হোটেল আগ্রাবাদে ডাইনিং - দ্য ডেইলি স্টার

বিষয়শ্রেণী:চট্টগ্রামের হোটেল
বিষয়শ্রেণী:আগ্রাবাদ
বিষয়শ্রেণী:বাংলাদেশের হোটেল
বিষয়শ্রেণী:১৯৬৯-এ প্রতিষ্ঠিত হোটেল
২০১৬ গ্রীষ্মকালীন অলিম্পিকে বাংলাদেশ

**[[২০১৬ গ্রীষ্মকালীন অলিম্পিক]]** গেমসে বাংলাদেশ পূর্ব ঘোষিত ক্রীড়াসূচী মোতাবেক ৫ - ২১ আগস্ট, ২০১৬ তারিখে ব্রাজিলের রিও দি জেনেরিওতে অনুষ্ঠিত অলিম্পিক গেমসে ৫টি বিভাগে ৭ জন ক্রীড়াবিদ প্রেরণ করে। এটি হল গ্রীষ্মকালীন অলিম্পিকে বাংলাদেশের নবম অংশগ্রহণ।

২০১৬ রিও গেমসে উদ্বোধনী অনুষ্ঠানে বাংলাদেশের পতাকা বহন করেন গলফার সিদ্দিকুর রহমান।

## তীরন্দাজী

ট্রাইপার্টাইট কমিশনের আমন্ত্রণে বাংলাদেশের একজন নারী তীরন্দাজ অলিম্পিক গেমসে অংশগ্রহণের সুযোগ পায়।

## দৌড়বাজী

## গলফ

বাংলাদেশের একজন গলফার অলিম্পিক গেমসে অংশগ্রহণ করে। ১১ জুলাই ২০১৬, আইজিএফ বিশ্ব র্যাঙ্কিং অনুযায়ী সিদ্দিকুর রহমান শীর্ষ ৬০ খেলোয়াড়ের সাথে সরাসরি প্রবেশ করে। সিদ্দিকুর রহমান অলিম্পিক গেমসে বাংলাদেশের প্রথম ক্রীড়াবিদ, যিনি ওয়াইল্ড কার্ড, ট্রাইপার্টাইট কমিশন বা সার্বজনীন আমন্ত্রণ নয় বরং যোগ্যতার ভিত্তিতে সরাসরি নির্বাচিত হয়েছেন।

## শ্যুটিং&nbsp;

বাংলাদেশের একজন শ্যুটার ট্রাইপার্টাইট কমিশনে আমন্ত্রণে অলিম্পিক গেমসে অংশগ্রহণ করে।

Qualification Legend: **Q** = Qualify for the next round; **q** = Qualify for the bronze medal (shotgun)

## সাঁতার&nbsp;

বাংলাদেশ ফিনা থেকে সার্বজনীন আমন্ত্রণ পেয়ে দুইজন সাঁতারু অলিম্পিকে অংশগ্রহণ করে।

## তথ্যসূত্র

বিষয়শ্রেণী:অলিম্পিকে বাংলাদেশ
বিষয়শ্রেণী:২০১৬ গ্রীষ্মকালীন অলিম্পিকে দেশসমূহ
বিষয়শ্রেণী:২০১৬-এ বাংলাদেশ
বিষয়শ্রেণী:২০১৬-এ বাংলাদেশী ক্রীড়া
বিষয়শ্রেণী:বছর অনুযায়ী গ্রীষ্মকালীন অলিম্পিকে বাংলাদেশ
লালন শাহ পার্ক

**লালন শাহ পার্ক** রাজশাহী মহানগরীর পাঠানপাড়ায় পদ্মা নদীর কূল ঘেঁষে নির্মিত একটি উদ্যান ও বিনোদন কেন্দ্র। এটি রাজশাহী মহানগরীর একমাত্র উন্মুক্ত বিনোদন কেন্দ্র। রাজশাহী সিটি কর্পোরেশন এর উদ্যোগে ২০১৩ সালে এই পার্কটি স্থাপন করা হয়। মরমী কবি লালন শাহের নামে এটির নামাকরণ করা হয়।

## ইতিহাস
২০১৩ সালে মহানগরীর পদ্মাপাড়ের সৌন্দর্য বর্ধন ও বিনোদনের জন্য রাজশাহী মহানগরীর ৯নং ওয়ার্ডের পাঠানপাড়া পদ্মার পাড়ে ৫৫ একর জমির ওপর রাজশাহী সিটি কর্পোরেশন (সংক্ষেপে রাসিক) এর উদ্যোগে নির্মাণ করা হয় লালন শাহ পার্কটি। রাসিকের উন্নয়ন প্রকল্পের আওতায় ২ কোটি ৬৪ লাখ টাকা ব্যয়ে এই নির্মাণকাজ শেষ করা হয়। ওই বছরের ১০ সেপ্টেম্বর তৎকালীন স্থানীয় সরকার, পল্লী উন্নয়ন ও সমবায় প্রতিমন্ত্রী জাহাঙ্গীর কবির নানক এর উদ্বোধন করেন।

## অবকাঠামো
এই পার্কে একসঙ্গে প্রায় ৫-৭ হাজার মানুষ অবস্থান করতে পারে। পার্কের অভ্যন্তরকে গ্রিন জোন, ল্যান্ডস্কেপ এবং পর্যটন ভ্রমণের জন্য বিভিন্ন ধরনের আইটেমে তৈরি করা হয়। এখানে একটি মুক্তমঞ্চ রয়েছে। যেখানে মুক্ত সাংস্কৃতিক অনুষ্ঠানের সুবিধা রয়েছে। পদ্মা নদীর আবহে ৭৫০ জন বিনোদনপ্রেমী মানুষ এই উন্মুক্ত থিয়েটারে অনায়াসে এক সঙ্গে বসে বিভিন্ন অনুষ্ঠান উপভোগ করতে পারবেন। পদ্মা নদীর টানে প্রাকৃতির নির্মল পরিবেশে মুক্ত হাওয়া খেতে সব বয়সের মানুষই এখানে আসেন ও সময় কাটিয়ে থাকেন।

## ছবিঘর

Lalon shah park 9.jpg
Lalon Shah Park 7.jpg
Lalon Shah Park 2.jpg
Lalon Shah Park 10.jpg


## আরো দেখুন
* সাফিনা পার্ক
* ভুবনমোহন পার্ক
* শহীদ জিয়া শিশু পার্ক
* শহীদ এ.এইচ.এম কামারুজ্জামান কেন্দ্রীয় উদ্যান ও চিড়িয়াখানা

## তথ্যসূত্র

বিষয়শ্রেণী:বাংলাদেশের উদ্যান
বিষয়শ্রেণী:লালনের নামাঙ্কিত স্মারক
বিষয়শ্রেণী:রাজশাহী জেলার দর্শনীয় স্থান
বিষয়শ্রেণী:বহিরঙ্গন নাট্যমঞ্চ
আব্দুল্লাহ আল ইসলাম জ্যাকব

**আব্দুল্লাহ আল ইসলাম জ্যাকব** (জন্মঃ ২১ ডিসেম্বর ১৯৭২) হলেন বাংলাদেশের একজন রাজনীতিবিদ ও ভোলা-৪ আসনের সাবেক সংসদ সদস্য।

## জন্ম
জ্যাকব ১৯৭২ সালের ২১ ডিসেম্বর ভোলা জেলার চরফ্যাশনের জিন্নাগড় ইউনিয়ন এ জন্মগ্রহণ করেন। তার পিতা এম. এম. নজরুল ইসলাম এবং মাতা বেগম রহিমা ইসলাম। তার পিতা একাধিকবার নির্বাচিত জাতীয় সংসদ সদস্য এবং চরফ্যাশন মহাবিদ্যালয়ের প্রতিষ্ঠাতা অধ্যক্ষ ছিলেন।

## শিক্ষা
তিনি রাষ্ট্রবিজ্ঞানে এমএসএস ডিগ্রি অর্জন করেন।

## জাতীয় সংসদ নির্বাচন
জনাব জ্যাকব ২০১৪-এ অনুষ্ঠেয় দশম জাতীয় সংসদ নির্বাচনে ১১৮ ভোলা-৪ থেকে ২য় বারের মত সংসদ সদস্য নির্বাচিত হন। তিনি ১২ জানুয়ারি ২০১৪ তারিখে গণপ্রজাতন্ত্রী বাংলাদেশ সরকারের মাননীয় উপমন্ত্রী হিসেবে শপথ নেন এবং পানি সম্পদ মন্ত্রণালয়ের দায়িত্বপ্রাপ্ত হন। পরবর্তীতে তিনি ২৬ ফেব্রুয়ারি ২০১৪ তারিখে পরিবেশ ও বন মন্ত্রণালয়ের উপমন্ত্রীর দায়িত্ব গ্রহণ করেন এবং অদ্যাবধি উক্ত দায়িত্ব পালন করছেন। তিনি নবম জাতীয় সংসদেরও সদস্য ছিলেন। উক্ত সংসদে তিনি পানি সম্পদ মন্ত্রণালয় এবং বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে পুনরায় নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## উন্নয়নে অবদান
জ্যাকব তার নির্বাচনী এলাকায় বিভিন্ন সামাজিক, সাংস্কৃতিক এবং উন্নয়নমূলক কর্মকাণ্ডের সঙ্গে নিবিড়ভাবে জড়িত। শিক্ষা ও ধর্মীয় উন্নয়নের ক্ষেত্রে তিনি বিশেষ রাখছেন। তিনি জাতিসংঘ সাধারণ অধিবেশন, জাতিসংঘ আয়োজিত রিও-২০ কনফারেন্স, আন্তর্জাতিক জলবায়ু সম্মেলন, বাণিজ্য সম্মেলনে বিভিন্ন সময়ে সরকারি ও সংসদীয় প্রতিনিধি দলের সদস্য হিসাবে বিভিন্ন দেশ ভ্রমণ করেন।

## ব্যক্তিগত জীবন
তিনি বিবাহিত, স্ত্রী নীলিমা নিগার সুলতানা। এ দম্পতির জেনিক ও জেনিল নামে দুই পুত্র সন্তান রয়েছে।

## তথ্যসূত্র

## বহিঃসংযোগ

* আবদুল্লাহ আল ইসলাম জ্যাকব-উপমন্ত্রী পরিবেশ ও বন মন্ত্রণালয়।

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভোলা জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চরফ্যাশন উপজেলার ব্যক্তি
বিষয়শ্রেণী:বাংলাদেশের পানিসম্পদ উপমন্ত্রী
পুঁজ

**পুঁজ** হল, যেসব স্থানে ব্যাকটেরিয়া বা ছত্রাক সংক্রমণের কারণে প্রদাহ সৃষ্টি হয়, সেসব স্থান থেকে হলুদাভ-সাদা, হলুদ বা পিঙ্গল-সাদা বর্ণের ক্ষরিত বস্তু (Exudate)। কোন আবদ্ধ স্থানে পুঁজ জমা হলে তাকে বলা হয় ফোড়া, আর এপিডার্মিসের ভেতর বা নিচে দৃশ্যমান পুঁজের সংগ্রহ পাস্টিউল, ফুস্কুড়ি বা ব্রণ হিসেবে পরিচিত।

পুঁজ একটি পাতলা, প্রোটিন-সমৃদ্ধ তরল পদার্থ এবং দেহের ইমিউন সাড়ার  ফলে (Immune response) মৃত শ্বেত কণিকা (বেশিরভাগই নিউট্রোফিল) দ্বারা গঠিত। সংক্রমণের সময় ম্যাক্রোফেজ সাইটোকাইন নিঃসরণ করে, যা  নিউট্রোফিলকে কেমোট্যাক্সিসের মাধ্যমে প্রদাহের স্থানে পৌঁছুতে উদ্দীপিত করে। সেসব স্থানে নিউট্রোফিলগুলো গ্র্যানিউল (Granules) নিঃসরণ করে, ফলশ্রুতিতে যা ব্যাকটেরিয়া ধ্বংস করে। ব্যাকটেরিয়া লিউকোসিডিন (Leukocidin) নামক একপ্রকার প্রতিবিষ ক্ষরণের মাধ্যমে ইমিউন সাড়া প্রতিরোধ করে। বার্ধক্য এবং প্রতিবিষের প্রতিক্রিয়ার ফলে একসময় নিউট্রোফিলগুলো মারা যায়। তখন ম্যাক্রোফেজ তাদেরকে ধ্বংস করে আঠাল পুঁজ গঠন করে। যেসব ব্যাকটেরিয়া পুঁজ গঠন করে তাদেরকে "পায়োজেনিক" ব্যাকটেরিয়া বলে।

যদিও পুঁজের রঙ সচরাচর হলুদাভ-সাদা হয়, কিছু কিছু ক্ষেত্রে এর রঙ ভিন্ন ধরনের হতে পারে। মায়েলোপারক্সিডেজ (Myeloperoxidase), কয়েক প্রকার শ্বেত রক্তকণিকা দ্বারা উৎপাদিত একটি তীব্র ব্যাকটেরিয়ারোধী (Antibacterial) প্রোটিন, যার উপস্থিতিতে পুঁজের রঙ সবুজ হতে পারে। *সিউডোমোনাস এরুজিনোসা* (*Pseudomonas aeruginosa)-*র কিছু কিছু সংক্রমণের ফলে সবুজ রঙের দুর্গন্ধযুক্ত পুঁজ তৈরি হতে পারে। ব্যাকটেরিয়া দ্বারা উৎপন্ন "পায়োসায়ানিন" (Pyocyanin) নামক একপ্রকার রঞ্জকের কারণে এই সবুজাভ রঙ সৃষ্টি হয়। অ্যামিবার কারণে সৃষ্ট যকৃতের অ্যাবসেসের (Abscesses of the liver) ফলে বাদামি রঙের পুঁজ তৈরি হয়, যা " অ্যানচভি পেস্ট" (Anchovy paste)-এর মত দেখতে বলে অভিহিত হয়। অবাত শ্বসনকারী ব্যাকটেরিয়ার কারণে বেশিরভাগসময় দুর্গন্ধযুক্ত পুঁজ তৈরি হয়।

## পায়োজেনিক ব্যাকটেরিয়া
নিম্নলিখিত ব্যাকটেরিয়া অধিকাংশক্ষেত্রে পুঁজ তৈরিতে ভূমীকা রাখে 

* *Staphylococcus aureus*
* *Staphylococcus epidermidis*
* *Streptococcus pyogenes*
* *Escherichia coli* 
* *Streptococcus pneumoniae* 
* *Klebsiella pneumoniae*
* *Salmonella typhi* 
* *Pseudomonas aeruginosa*
* *Neisseria gonorrhoeae*
* *Actinomyces*
* *Burkholderia mallei* 
* *Mycobacterium tuberculosis*

## তথ্যসূত্র

বিষয়শ্রেণী:মানব শরীরবিজ্ঞান
বিষয়শ্রেণী:চিকিৎসাবিজ্ঞান
বিষয়শ্রেণী:দৈহিক তরল
বিষয়শ্রেণী:অনাক্রম্যতন্ত্র
বিষয়শ্রেণী:চিকিৎসাবিজ্ঞান পরিভাষা
বিষয়শ্রেণী:রেচন
সুনীল গ্রোভার

**সুনীল গ্রোভার** (জন্ম: ৩ আগস্ট ১৯৭৭) একজন ভারতীয় অভিনেতা, কৌতুকাভিনেতা ও স্ট্যান্ড আপ কমেডিয়ান। বহু কমেডি শোতে অভিনয় করলেও মূলত তিনি পরিচিতি পান "কমেডি নাইটস উইথ কপিল" শো এ **গুট্টি** এর চরিত্র করে। তার করা অন্যান্য জনপ্রিয় চরিত্রগুলো হলো দ্য কপিল শর্মা শোতে  ড. মাশুর গুলাটি ও রিঙ্কু ভাবি।

## অভিনয় কর্মজীবন
প্রয়াত ব্যঙ্গ- রচয়িতা জসপাল ভাট্টি গ্রোভারকে তার কলেজ জীবনে আবিষ্কার করেন। তিনি ভারতের প্রথম মুকাভিনয় শোতে এবং সাব টিভিতে গুটুর গু চরিত্রে প্রথম ২৬টি পর্বে অভিনয় করেন।
তিনি স্ট্যান্ড আপ কমেডি শো, কমেডি নাইটস উইথ কপিল-এ অংশ নেন এবং হাস্যরসাত্মক চরিত্র গুত্থি রুপে অত্যন্ত জনপ্রিয় হয়ে ওঠেন।   পরবর্তীতে তাকে শোটির প্রধান কপিল শর্মার শ্বশুর-এর চরিত্রে দেখা যায়। 
স্টার প্লাসে সুনীল গ্রোভার মনিশ পলকে নিয়ে একটি কমেডি শো *[[ম্যাড ইন ইন্ডিয়া]]* নামক অনুষ্ঠান শুরু করেন।

তিনি তার মাতৃভাষায় পাঞ্জাব বৈশাখী লিস্টে, জিমি শেরগিলের সঙ্গে আত্মপ্রকাশ করেছেন।

## চলচ্চিত্র তালিকা

### টেলিভিশন

#### রেডিও

## তথ্যসূত্র

## বহিঃসংযোগ
*
*
*http://timesofindia.indiatimes.com/tv/news/hindi/Sunil-Grover-aka-Guthi-is-Jaspal-Bhattis-find/articleshow/39049641.cms

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় জনসমক্ষে কৌতুক পরিবেশন শিল্পী
বিষয়শ্রেণী:ভারতীয় কৌতুকাভিনেতা
বিষয়শ্রেণী:১৯৭৭-এ জন্ম
বিষয়শ্রেণী:পাঞ্জাবি হিন্দু
বিষয়শ্রেণী:হরিয়ানার অভিনেতা
অলিম্পিকে সমন্বিত জার্মান দল

জার্মান সংযুক্ত দল বা জার্মানির যৌথ দল হল পূর্ব জার্মানি ও পশ্চিম জার্মানির ক্রীড়াবিদদের নিয়ে গঠিত একটি অলিম্পিক দল যা ১৯৫৬, ১৯৬০ এবং ১৯৬৪ গ্রীষ্মকালীন ও শীতকালীন অলিম্পিক গেমসে জার্মানির হয়ে অংশগ্রহণ করে। এর পূর্বে পশ্চিম জার্মানি সারল্যান্ড অলিম্পিক কমিটির অধীনে ১৯৫২ গ্রীষ্মকালীন অলিম্পিকে অংশগ্রহণ করেছিল।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

### গ্রীষ্মকালীন ক্রীড়া অনুযায়ী পদক

### শীতকালীন ক্রীড়া অনুযায়ী পদক

## আরও দেখুন
* গ্রীষ্মকালীন অলিম্পিকে জার্মানি
* শীতকালীন অলিম্পিকে জার্মানি
* সমন্বিত দল (দ্ব্যর্থতা নিরসন)

## তথ্যসূত্র

## বহিঃসংযোগ
* 
* 


বিষয়শ্রেণী:অলিম্পিকে জার্মানি
বিষয়শ্রেণী:১৯৫৬-এ ইউরোপে প্রতিষ্ঠিত
জেরোফথ্যালমিয়া

**জেরোফথ্যালমিয়া** ভিটামিন 'এ' এর অভাব জনিত একটি রোগ।

ভিটামিন ‘এ’-এর অভাবে চোখ ক্ষতিগ্রস্ত হয়ে জেরােফথ্যালমিয়া  নামক রােগ হয়। যখন ভিটামিন এ-এর অভাব দীর্ঘস্থায়ী হয়,তখন চোখের কর্নিয়ায় আলসার সৃষ্টি হয় সে অবস্থাকে জেরপথ্যালমিয়া বলে।
ভিটামিন ‘এ’-এর অভাব পূরণ না হলে রােগটির মাত্রা ও তীব্রতা বাড়তে থাকে। জেরােফথ্যালমিয়ার
সাত থেকে আটটি মাত্রা রয়েছে, যার সর্বনিম্ন মাত্রা হচ্ছে রাতকানা। সাধারণত দুই থেকে পাঁচ বছরের
শিশুদের মধ্যে এ রােগ বেশি দেখা দেয়। এতে চোখের সংবেদী ‘রড’ কোষগুলাে ক্ষতিগ্রস্ত হয়, স্বল্প আলােতে ভালাে দেখতে পায় না। চোখে সবকিছু ঝাপসা দেখা যায়। রােগটা বেড়ে গেলে কর্নিয়া ঘােলাটে
হয়ে যায়। রাতকানা দশা থেকে শুরু করে চতুর্থ বা পঞ্চম মাত্রার জেরােফথ্যালমিয়া ভিটামিন ‘এ’-
সহ কিছু ওষুধ প্রয়ােগে ভালাে হয় কিন্তু রােগ চূড়ান্ত মাত্রায় বা তার কাছাকাছি পৌঁছে গেলে কর্নিয়া প্রতিস্থাপন অস্ত্রোপচার ছাড়া আর তেমন কিছু করার থাকে না।

## রোগ সৃষ্টির প্রক্রিয়া ও ফলাফল
ভিটামিন 'এ' এর দীর্ঘদিনের অভাবে চোখের কর্নিয়ার আচ্ছাদন
ক্ষতিগ্রস্ত হলে কর্নিয়ার উপর শুষ্ক স্তর পড়ে। তখন চোখ শুকিয়ে
পানি পড়া বন্ধ হয়। চোখে আলো সহ্য হয় না।
পুঁজ জমে আঠালো হয়ে চোখের পাতা ফুলে যায়। চোখে ব্যাকটেরিয়া
ঢুকে কর্নিয়ায় ঘা বা আলসার দেখা দেয়। এই ধাপে চিকিৎসা করালে
রোগ সেরেও যেতে পারে। তবে ভাল হবার জন্য ব্যবস্থা গ্রহণ না
করলে চোখ অন্ধ হয়ে যেতে পারে।

## প্রতিরোধের উপায়
এই রােগ প্রতিরােধের জন্য ভিটামিন ‘এ’ সমৃদ্ধ খাদ্য, যেমন: মাছের যকৃতের তেল, কলিজা, সবুজ
শাকসবজি, রঙিন ফল (পাকা আম, কলা ইত্যাদি) ও সবজি (মিষ্টি কুমড়া, গাজর ইত্যাদি) এবং মলা-ঢেলা মাছ খাওয়া উচিত।

## বহিঃসংযোগ
বিষয়শ্রেণী:ভিটামিনের অভাবজনিত রোগ
ফকির মসজিদ

**ফকির মসজিদ** সুলতানী আমলে নির্মিত বাংলাদেশের চট্টগ্রাম জেলার হাটহাজারী উপজেলায় অবস্থিত একটি প্রাচীন মসজিদ। অষ্টাদশ শতাব্দীর চট্টগ্রামী ঐতিহাসিক মৌলবী হামিদ উল্লা খান তাঁর আহাদীস-উল-খাওয়ানীন গ্রন্থে মসজিদটির উল্লেখ করেছেন। ডক্টর আবদুল করিম মসজিদের বিবরণ ও শিলালিপির পাঠ প্রকাশ করেন। এটিকে চট্টগ্রাম জেলার এখনও বর্তমান মসজিদগুলোর মাঝে সবচেয়ে প্রাচীন মসজিদ হিসেবে চিহ্নিত করা হয়।

## অবস্থান
এই প্রাচীন মসজিদটি বাংলাদেশের চট্টগ্রাম জেলার হাটহাজারী উপজেলায় অবস্থিত।

## ইতিহাস
মসজিদ সংলগ্ন একটি ভাঙা শিলালিপি থেকে অনুমান করা হয় যে, মসজিদটি বারবক শাহ এর পুত্র সুলতান শামসুদ্দীন ইউসুফ শাহ এর শাসনামলে (১৪৭৪-১৪৮১ খ্রি.) নির্মিত হয়েছে।

মসজিদটি কয়েক দশক ধরে পরিত্যক্ত ছিল, ঘন ঝোপঝাড় এবং জঙ্গল বনের আড়ালে লুকিয়ে ছিল। সুফি মুকিম শাহ নামের একজন ফকির এটি পুনরায় আবিষ্কার করেন এবং নামজের জন্য ব্যবহার করা শুরু করেন। মুকিম শাহের সমাধি মসজিদের পাশে অবস্থিত, এবং পরে মসজিদটি ফকির মসজিদ নামে পরিচিতি লাভ করে।

মৌলভী হামিদুল্লাহ খান তার আকীদাত আল-খাওয়ানিন-এ (১৮৫৩) এই মসজিদের কথা উল্লেখ করেছেন। ঐতিহাসিক ডক্টর আবদুল করিম মসজিদের বিবরণ ও শিলালিপির পাঠ প্রকাশ করেন। মসজিদটি ১৯৯৩-১৯৯৪ সালে সংস্কার করা হয়।

## বিবরণ
মসজিদটির বাইরের আয়তন ১৪.৬৩ মি × ১০.৬৬ মি এবং ভেতরের দিকে ১১.৬৫ মিটার × ৭.৫৪ মিটার। মসজিদের চারকোণে রয়েছে চারটি সংলগ্ন বুরুজ। এর সঙ্গে সঙ্গতি রেখে নির্মিত হয়েছে মসজিদের কেন্দ্রীয় মিহরাবটি। মিহরাবটিও নির্মিত হয়েছে একটি আধা উঁচু সংলগ্ন বুরুজবৎ প্রকোষ্ঠে। মসজিদের সকল বুরুজ বা মিনার অষ্টকোণাকৃতি, যা ঊর্ধমুখী ছাদ-পাঁচিল পেরিয়ে উপরে উঠে গেছে ও শীর্ষদেশ আবৃত করে আছে একটি করে ছোট গম্বুজ। পূর্ব দেওয়ালে খুব নিচু ও সূঁচালো বহির্মুখী তিনটি খিলান রয়েছে। নামাজের হলঘরটি দুটি স্তম্ভসারি দ্বারা তিনটি চত্বরে বিভক্ত। কেন্দ্রীয় মিহরাবটি অন্য দুপার্শ্বর মিহরাব দুটির তুলনায় বড়। এর কুলুঙ্গিটি শিকল ও ঘণ্টার মোটিফ দ্বারা অলঙ্কৃত।

## আরও দেখুন
* বাংলাদেশের মসজিদের তালিকা
* চট্টগ্রাম বিভাগের মসজিদের তালিকা

## তথ্যসূত্র

## বহিঃসংযোগ
* বাংলাপেডিয়া

বিষয়শ্রেণী:চট্টগ্রাম জেলার মসজিদ
বিষয়শ্রেণী:হাটহাজারী উপজেলা
বিষয়শ্রেণী:১৫শ শতাব্দীর মসজিদ
বিষয়শ্রেণী:বাংলাদেশে ঐতিহাসিক স্থান
বিষয়শ্রেণী:বাংলা_সালতানাতের_মসজিদ
হাম্মাদিয়ার মসজিদ

**হাম্মাদিয়ার মসজিদ** সুলতানী আমলে নির্মিত বাংলাদেশের চট্টগ্রাম জেলার সীতাকুণ্ড উপজেলার কুমিরায় অবস্থিত একটি প্রাচীন মসজিদ। এটাকে চট্টগ্রাম জেলার এখনও বর্তমান মসজিদগুলোর মাঝে দ্বিতীয় প্রাচীন মসজিদ হিসেবে চিহ্নিত করা হয়।

## অবস্থান
সুলতানী আমলের এই মসজিদটি বাংলাদেশের চট্টগ্রাম জেলার সীতাকুণ্ড উপজেলার কুমিরায় হাম্মাদিয়া দীঘি নামে একটি দীঘির পাশে অবস্থিত। মসজিদ স্থাপনের পর গ্রামের নামকরণ হয় মসজিদিয়া, স্থানীয়ভাবে বিকৃতভাবে উচ্চারিত হয় মসজিদ্দা।

## ইতিহাস
বাংলার শেষ হোসেন শাহী বংশের সুলতান গিয়াস উদ্দিন মাহমুদ শাহের (১৫৩৩-১৫৩৮) সময় তৎকালীন চাটিগ্রাম বা চাটগাঁও বন্দর শহরের ১২-১৩ মাইল উত্তর-পশ্চিমে ৭নং কুমিরা ইউনিয়নের মসজিদিয়া গ্রামে এক গম্বুজ বিশিষ্ট একটি মসজিদ নির্মিত হয়। অধ্যাপক আবদুল করিমের গবেষণা সূত্রে জানা যায়, গিয়াস উদ্দিন মাহমুদ শাহের সময়কালের চট্টগ্রামের শাসক হামিদ খান এই মসজিদ নির্মাণ করেন। নির্মাতা হামিদ খানের নামে মসজিদের নাম ছিল হামিদিয়া মসজিদ, পরবর্তিতে স্থানীয়ভাবে বিকৃত হয়ে হাম্মাদিয়ার মসজিদ নামটি হয়েছে।

## চট্টগ্রামের প্রাচীন সাহিত্যে মসজিদের নির্মাতার উল্লেখ
মধ্যযুগের কবি দৌলত উজির বাহরাম খান বিরচিত ‘লায়লী-মজনু’ কাব্যে মসজিদের নির্মাতা হামিদ খানের দীঘি আর মসজিদ নির্মাণের উল্লেখ পাওয়া যায়। 

প্রধান উজির তান সুনাম হামিদ খান
তাহান গুণের অন্ত নাই।
অন্ন শালা স্থানে স্থানে মসজিদ সুনির্মাণ
পুষ্করিনী দিলেক ঠাঁই ঠাঁই॥


## বিবরণ
মসজিদটি একগম্বুজ বিশিষ্ট একটি বর্গাকার ইমারত (বাইরের দিকে এর প্রতি বাহু ৬.৩৪ মিটার) এবং এর বাইরের চার কোণায় আছে চারটি সংযুক্ত চোঙ্গাকৃতির গোলাকার বুরুজ। প্রত্যেকটি বুরুজ অভিক্ষিপ্ত ভিতসহ ৬ মিটার উঁচু। এর গাত্রে রয়েছে খোদিত বুটি দ্বারা অলঙ্কৃত দুটি বন্ধনী, যা বপ্র পর্যন্ত বুরুজটিকে তিনটি অংশে বিভক্ত করেছে এবং বপ্রের উপরে প্রতিটি বুরুজের মাথা ছত্রী দ্বারা আবৃত। মসজিদটির ছাদ ক্রমানুযায়ী বক্রাকারে তৈরি এবং এর উপরে স্থাপন করা হয়েছে কন্দাকৃতির একটি বড় গম্বুজ। এ গম্বুজটি মূল চার দিকে চারটি স্কুইঞ্চের সাহায্যে নির্মিত অষ্টভুজের উপর স্থাপিত।

মসজিদের পূর্ব দেওয়ালে তিনটি খিলান দরজা এবং উত্তর ও দক্ষিণ দেওয়ালের প্রত্যেকটির মাঝে একটি করে জানালা আছে। প্রতিটি দরজার বাইরে ও ভেতরে রয়েছে দুটি সূচ্যগ্র পাথরের খিলান-ফ্রেম এবং এ দুয়ের মধ্যে আছে টোলের মতো খিলান ছাদ।

## চিত্রশালা

## আরও দেখুন
* বাংলাদেশে সুলতানী আমলে নির্মিত মসজিদের তালিকা

## তথ্যসূত্র

## বহিঃসংযোগ
* বাংলাপেডিয়া

বিষয়শ্রেণী:চট্টগ্রাম জেলার মসজিদ
কিয়োতো বিশ্ববিদ্যালয়

**কিয়োতো বিশ্ববিদ্যালয়** জাপানের কিয়োটোতে অবস্থিত একটি বিশ্ববিদ্যালয়।

## ইতিহাস

## গঠন
### অনুষদসমূহ
* ইন্টিগ্রেটেড হিউম্যান স্টাডিজ
* লেটার্স
* শিক্ষা
* আইন
* অর্থনীতি
* বিজ্ঞান
* চিকিৎসাবিজ্ঞান
* ওষুধবিজ্ঞান
* প্রকৌশল
* কৃষি

## কৃতি শিক্ষার্থী ও শিক্ষক
* হিদেকি ইউকাওয়া, পদার্থবিজ্ঞানে নোবেল পুরস্কার ১৯৪৯
* সিন-ইতিরো তোমোনাগা, পদার্থবিজ্ঞানে নোবেল পুরস্কার ১৯৬৫
* কেনিচি ফুকুই, রসায়নে নোবেল পুরস্কার ১৯৮১
* সুসুমু তোনেগাওয়া, চিকিৎসাবিজ্ঞানে নোবেল পুরস্কার ১৯৮৭
* রিওজি নোয়োরি, রসায়নে নোবেল পুরস্কার ২০০১
* মাকোতো কোবায়াশি, পদার্থবিজ্ঞানে নোবেল পুরস্কার ২০০৮
* তোশিহিদে মাসকাওয়া, পদার্থবিজ্ঞানে নোবেল পুরস্কার ২০০৮
* শিনিয়া ইয়ামানাকা, চিকিৎসাবিজ্ঞানে নোবেল পুরস্কার ২০১২
* ইসামু আকাসাকি, পদার্থবিজ্ঞানে নোবেল পুরস্কার ২০১৪, আইইইই এডিসন মেডেল ২০১১
* হেইসুকে হিরোনাকা, ফিল্ডস পদক ১৯৭০
* শিগেফুমি মোরি, ফিল্ডস পদক ১৯৯০

## তথ্যসূত্র

বিষয়শ্রেণী:জাপান
বিষয়শ্রেণী:কিয়োটো
বিষয়শ্রেণী:১৮৯৭-এ জাপানে প্রতিষ্ঠিত
বিষয়শ্রেণী:বিশ্ববিদ্যালয় ও মহাবিদ্যালয়
বিষয়শ্রেণী:জাপানি জাতীয় বিশ্ববিদ্যালয়
বিষয়শ্রেণী:১৮৯৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮৯৭-এ প্রতিষ্ঠিত বিশ্ববিদ্যালয় ও কলেজ
নাগোয়া বিশ্ববিদ্যালয়

**নাগোয়া বিশ্ববিদ্যালয়** জাপানের নাগোয়াতে অবস্থিত একটি বিশ্ববিদ্যালয়।

## ইতিহাস

## অনুষদ
* আইন
* চিকিৎসাবিজ্ঞান
* প্রকৌশল
* লেটার্স
* বিজ্ঞান
* কৃষি
* অর্থনীতি
* শিক্ষা
* ইনফর্মেশন কালচার

## কৃতি শিক্ষার্থী ও শিক্ষক
* হিরোশি আমানো, পদার্থবিজ্ঞানে নোবেল পুরস্কার ২০১৪
* ইসামু আকাসাকি, আইইইই এডিসন মেডেল ২০১১, পদার্থবিজ্ঞানে নোবেল পুরস্কার ২০১৪
* মাকোতো কোবায়াশি, পদার্থবিজ্ঞানে নোবেল পুরস্কার ২০০৮
* তোশিহিদে মাসকাওয়া, পদার্থবিজ্ঞানে নোবেল পুরস্কার ২০০৮
* ওসামু শিমোমুরা, রসায়নে নোবেল পুরস্কার ২০০৮
* রিওজি নোয়োরি,  রসায়নে নোবেল পুরস্কার ২০০১
* শিগেফুমি মোরি, ফিল্ডস পদক ১৯৯০

## তথ্যসূত্র

বিষয়শ্রেণী:১৯৩৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:জাপানি জাতীয় বিশ্ববিদ্যালয়
বিষয়শ্রেণী:১৯৩৯-এ প্রতিষ্ঠিত বিশ্ববিদ্যালয় ও কলেজ
স্যার আশুতোষ সরকারি কলেজ

**স্যার আশুতোষ সরকারি কলেজ** চট্টগ্রামের বোয়ালখালীতে অবস্থিত একটি প্রাচীন শিক্ষাপ্রতিষ্ঠান। ১৯৩৯ সালে  এই কলেজ প্রতিষ্ঠিত হয়। উপমহাদেশের বিশিষ্ট শিক্ষাবিদ স্যার আশুতোষ মুখোপাধ্যায়ের নামানুসারে কলেজের নামকরণ করা হয়েছে। এটি বোয়ালখালী উপজেলার প্রথম কলেজ। 

## ইতিহাস
স্যার আশুতোষ কলেজের প্রতিষ্ঠাতা রেবতী রমণ দত্ত ছিলেন রসিক চন্দ্র দত্তের জ্যেষ্ঠপুত্র। ‘কানুনগোপাড়া এডুকেশন সোসাইটি’র সহযোগিতায় ১৯৩৯ খৃষ্টাব্দে এই কলেজটি প্রতিষ্ঠিত হয়। কলেজের নামকরণ করা হয় তাঁরই পরম শ্রদ্ধাভাজন শিক্ষক এবং কলিকাতা বিশ্ববিদ্যালয়ের ভাইস চ্যান্সেলর স্যার আশুতোষ মুখোপাধ্যায়ের নামে। 

স্যার আশুতোষ কলেজ চট্টগ্রামের সর্বপ্রথম ও সর্ববৃহৎ সরকারি কলেজ। প্রতিষ্ঠার পর থেকে দীর্ঘদিন পর্যন্ত কলেজটি গ্রামাঞ্চলে একটি দর্শনীয় স্থান ছিল। কলেজের ভবনসমূহ, বিশাল খেলার মাঠ, পাকাঘাট সমেত একধিক পুষ্করিণী, আবাসিক ছাত্রদের ছাত্রাবাস এ সমন্তই দর্শকদের চমৎকৃত করে তুলতো।

অঞ্চলের প্রত্যন্ত  থেকে ছাত্র ছাত্রীরা কলেজে পড়াশুনার জন্য আসতো । আসা যাওয়া চৌদ্দ পনেরো মাইল রাস্তা তাদের দৈনিক অতিক্রম করতে হতো । অনেক ক্ষেত্রে সকাল আটটায় তাদের কলেজের উদ্দেশ্যে রওনা দিত হতো।সকাল বেলা ভাত খেয়ে কলেজে আসা প্রায়ই সম্ভব হতো না । অনেক সময় পান্থা ভাত নিয়ে আসতে হতো ।

## তথ্যসূত্র

বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:বোয়ালখালী উপজেলার শিক্ষাপ্রতিষ্ঠান
বিষয়শ্রেণী:১৯৩৯-এ ব্রিটিশ ভারতে প্রতিষ্ঠিত
বিষয়শ্রেণী:১৯৩৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
বিষয়শ্রেণী:চট্টগ্রাম শিক্ষা বোর্ডের অন্তর্ভুক্ত কলেজ
রেডিসন ব্লু হোটেল, চট্টগ্রাম

**রেডিসন ব্লু চট্টগ্রাম** (**রেডিসন ব্লু চিটাগাং বে ভিউ** নামেও পরিচিত) বন্দর নগরী চট্টগ্রামের অন্যতম পাঁচ তারকা হোটেল। এটি রেডিসন ব্লু ব্র্যান্ডের একটি হোটেল, যে ব্র্যান্ডটির মালিক রেডিসন হোটেল গ্রুপ। এটি চট্টগ্রামের প্রথম এবং বাংলাদেশের দ্বিতীয় পাঁচতারা হোটেল।

## ইতিহাস
থাম্ব|বাম|২০১৪ সালে রেডিসন ব্লুর আন্তরীক্ষ দৃশ্য
২০১৫ সালের ১৪ এপ্রিল, বাংলা নববর্ষের দিন এর আনুষ্ঠানিক উদ্বোধন হয়। হোটেলটি তৈরি করতে সময় লেগেছে সাড়ে তিন বছর। রেডিসন হোটেল গ্রুপ (পূর্বে কার্লসন রেজিডর হোটেল গ্রুপ হিসাবে পরিচিত) এর সাথে অংশীদারিত্বের মাধ্যমে সেনা হোটেল ডেভেলপমেন্ট লিমিটেড এটি নির্মাণ করে। প্রধানমন্ত্রী শেখ হাসিনা মার্চে হোটেলটির উদ্বোধন করেন।

## সুবিধা
সর্বমোট ৪.১৮ একর স্থানে এই হোটেল নির্মাণ করা হয়েছে। এখানে ২১০০ বর্গ মিটারের একটি বলরুম রয়েছে যা অফিসিয়াল সভাসহ অন্যান্য কাজে ব্যবহৃত হয়। পাশাপাশি এতে একটি মেজবান হল রয়েছে। এতে ২৪১ টি কক্ষের পাশাপাশি ১৩টি জুনিয়র স্যুট ও ৪টি এক্সক্লুসিভ স্যুট রয়েছে।

;অন্যান্য সুবিধা
* সুইমিংপুল
* ড্রিনক বার
* রেস্তোরা

## তথ্যসূত্র

## বহিঃসংযোগ

বিষয়শ্রেণী:রেডিসন ব্লু
বিষয়শ্রেণী:২০১৫-এ প্রতিষ্ঠিত হোটেল
বিষয়শ্রেণী:চট্টগ্রামের হোটেল
বিষয়শ্রেণী:চট্টগ্রামের গগনচুম্বী অট্টালিকা
আবদুর রহমান সিদ্দিকী

**আবদুর রহমান সিদ্দিকী** (১৮৮৭-১৯৫৩) ছিলেন ব্রিটিশ ভারত ও পাকিস্তানের একজন রাজনীতিবিদ এবং পূর্ব বাংলার ভারপ্রাপ্ত গভর্নর। তিনি মুসলিম লীগের প্রথম সারির নেতাদের অন্যতম এবং পাকিস্তান আন্দোলনের কেন্দ্রীয় নেতা ছিলেন। এছাড়া মধ্যপ্রাচ্য বিষয়ে তিনি একজন বিশেষজ্ঞ ছিলেন।

## শিক্ষা
আবদুর রহমান সিদ্দিকী আলিগড় বিশ্ববিদ্যালয় থেকে স্নাতক হন। এরপর ইংল্যান্ড থেকে উচ্চতর শিক্ষা অর্জন করেন। আলিগড়ে অধ্যয়নকালে তিনি বিশ্ববিদ্যালয়ের ছাত্র সংগঠনের প্রেসিডেন্ট ছিলেন।

## কর্মজীবন
আলিগড় থেকে শিক্ষা সমাপ্ত করার পর তিনি মাওলানা মুহাম্মদ আলি কর্তৃক সম্পাদিত কলকাতার কমরেড পত্রিকার ব্যবস্থাপনা সম্পাদক হন। তার উদ্যোগে কলকাতা থেকে *দ্য মর্নিং নিউজ* নামক পত্রিকা প্রকাশিত হত।

বলকান যুদ্ধের সময়ে তুরস্কে ড. আনসারির নেতৃত্বে প্রেরিত চিকিৎসা দলের সাথে তিনিও যোগ দেন। পরবর্তীতে তিনি খিলাফত আন্দোলনে অংশ নিয়েছেন।

১৯৪০ সালে তিনি কলকাতা মিউনিসিপাল কর্পোরেশনের মেয়র হন। ১৯৩৭ থেকে ১৯৪৬ সাল পর্যন্ত তিনি বাংলার আইনসভার সদস্য ছিলেন। ১৯৪৬ সালে তিনি ভারতীয় আইনসভার সদস্য হন। তিনি ইস্টার্ন ফেডারেল ইন্সুরেন্স কোম্পানির অন্যতম সংগঠক ছিলেন।

## পূর্ব বাংলার গভর্নর
পূর্ব বাংলার গভর্নর ফিরোজ খান নুন ১৯৫২ সালের ২৫ জুলাই থেকে ১০ নভেম্বর পর্যন্ত ছুটিতে থাকাবস্থায় আবদুর রহমান সিদ্দিকী গভর্নর হিসেবে দায়িত্ব পালন করেছেন।

## মৃত্যু
১৯৫৩ সালে আবদুর রহমান সিদ্দিকী মৃত্যুবরণ করেন।

## তথ্যসূত্র

বিষয়শ্রেণী:১৮৮৭-এ জন্ম
বিষয়শ্রেণী:১৯৫৩-এ মৃত্যু
বিষয়শ্রেণী:নিখিল ভারত মুসলিম লীগের রাজনীতিবিদ
বিষয়শ্রেণী:পাকিস্তান আন্দোলনের নেতা
বিষয়শ্রেণী:কলকাতার মহানাগরিক
বিষয়শ্রেণী:২০শ শতাব্দীর ভারতের বিভিন্ন স্থানের মেয়র
বিষয়শ্রেণী:২০শ শতাব্দীর পাকিস্তানি রাজনীতিবিদ
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পূর্ব পাকিস্তানের গভর্নর
আহোম ভাষা

**আহোম ভাষা** () অসমে বসবাস করা আহোম জাতির লোকের মধ্যে প্রচলিত একটি মৃতপ্রায় ভাষা। শ্যান ও খামটি ভাষার সহিত এই ভাষার নিকটতম সাদৃশ্য ও থাই ভাষার সহিত কিছু মিল দেখা যায়। অসমে আহোম শাসকেরা বৃহত্তর অসমীয়া জাতির সহিত মিলিত হওয়ার ফলে ১৯শতকে অসমে আহোম ভাষার পরিবর্তে অসমীয়া ভাষা কথিত ভাষার স্থান দখল করে। ২০০০ সনের হিসাব মতে প্রায় ২০০ আহোম পুরোহিত সম্প্রদায় অসমীয়া ভাষা জানেন কিন্তু পরাম্পরাগত অনুষ্ঠানেই কেবল আহোম ভাষার ব্যবহার করেন। বর্তমান কথিত রূপে আহোম ভাষার প্রচলন নাই যদিও বর-অম্র নামক আহোম-অসমীয়া অভিধানে আহোম সাম্রাজ্যে ব্যবহৃত আহোম ভাষার রূপটি সংরক্ষিত অবস্থায় আছে।
## বৈশিষ্টসমূহ
আধুনিক প্রচলিত টাই ভাষা যেমন শ্যান, খামটি, আইটন ইত্যাদির সহিত আহোম ভাষার মিল আছে।
আহোম ভাষার নিজস্ব লিপি আছে ও অন্যান্য টাই ভাষার মত এই ভাষারও কিছু কিছু বৈশিষ্ট আছে।
* বাক্যবিন্যাস সাধারনত কর্ত্তা ক্রিয়া কর্ম/ কর্ত্তা কর্ম ক্রিয়া ইত্যাদি।
* স্বর
* উচ্চারণ অনুযায়ী একটা শব্দের বিভিন্ন অর্থ হয়

* বিশ্লেষণাত্মক বাক্য রচনা

## ইতিহাস
টাই-কড়াই পরিবারের অন্তর্গত) কাম-টাই-ঠালের ২০০০ বৎসর পুরোনো প্রোটো-টাই ভাষা থেকে আহোম ভাষার উৎপত্তি হয়েছে। অবশ্যে কিছু লোকের মতে টাই ভাষাসমূহ ভিন্ন পরিবারের যা টাই-কড়াইয়ের অংশ নয়।
আহোম জাতি ও আহোম ভাষার মুল স্থান হচ্ছে বৃহত্তম চীনের ইউনান অঞ্চল। তাঁরা উত্তরে ভিয়েতনাম ও গুয়েংজি প্রদেশের সীমান্ত থেকে দক্ষিণ-পূর্ব এশীয় অববাহিকায় ও ম্যানমারে পরিব্রাজন করেছিল। আহোম রাজত্বকালে অসমের ব্রহ্মপুত্র উপত্যকায় কথিত রূপে আহোম ভাষার ব্যবহার ছিল। ১৫-১৬ শতিকায় আহোম রাজসভায় কেবল আহোম ভাষার প্রচলন ছিল। পরবর্তী সময়ে অসমীয়া ভাষায় রাজসভায় স্থান পায় । বর্তমানে আহোমেরা পারম্পিক অণুষ্ঠান ও উৎসবে আহোম ভাষার ব্যবহার করেন।
## তথ্যসূত্র

বিষয়শ্রেণী:এশিয়ার বিলুপ্ত ভাষা
বিষয়শ্রেণী:মধ্যযুগীয় ভাষা
বিষয়শ্রেণী:আসামের ভাষা
ফটিকছড়ি (দ্ব্যর্থতা নিরসন)

**ফটিকছড়ি** নামে বাংলাদেশে বিভিন্ন স্তরের প্রশাসনিক এলাকা রয়েছে।

**ফটিকছড়ি** দ্বারা বোঝানো যেতে পারে:

* ফটিকছড়ি উপজেলা; চট্টগ্রাম জেলার একটি উপজেলা।
* ফটিকছড়ি উত্তর উপজেলা; একটি প্রস্তাবিত উপজেলা।
* ফটিকছড়ি; চট্টগ্রাম জেলার ফটিকছড়ি উপজেলার প্রধান শহর।  
* ফটিকছড়ি থানা; চট্টগ্রাম জেলার একটি থানা।
* ফটিকছড়ি পৌরসভা; ফটিকছড়ি উপজেলাধীন একটি পৌরসভা।
* ফটিকছড়ি ইউনিয়ন; রাঙ্গামাটি জেলার কাউখালী উপজেলার একটি ইউনিয়ন।
* ফটিকছড়ি খাল; ফটিকছড়ি উপজেলার উপর দিয়ে প্রবাহিত একটি খাল।
লস্কর উজির

**লস্কর উজির** মধ্যযুগের একটি প্রশাসনিক পদ। সামরিক দায়িত্বপ্রাপ্ত মন্ত্রীকে লস্কর উজির বলা হত এবং এটি মীর বখশি পদের সমতুল্য।

## সাহিত্য
আরাকানের বাঙালি কবি কাজী দৌলত ও আলাওলের রচনায় লস্কর উজির শব্দের ব্যবহার রয়েছে।

## নামকরণ
চট্টগ্রামের রাউজান উপজেলায় লস্কর উজির দীঘি নামক একটি প্রাচীন দীঘি রয়েছে।

## তথ্যসূত্র

বিষয়শ্রেণী:পদবিসমূহ
প্রিজম্যাটিক (এ্যাপ)

**প্রিজম্যাটিক** একটি সামাজিক সংবাদ খুঁজে বের করার এ্যাপ, যা বিভিন্ন ওয়েব ব্রাউজার ও আইওএস-চালিত মোবাইলে ব্যবহার করা যায়।

## তথ্যসূত্র

## বহিঃসংযোগ
*  – official website
* Prismatic on iTunes
* Prismatic on Twitter
* Prismatic Engineering on Twitter
* Prismatic Design on Twitter

বিষয়শ্রেণী:২০১২-এর সফটওয়্যার
বিষয়শ্রেণী:ইংরেজি ভাষার গণমাধ্যম
বিষয়শ্রেণী:আইওএস সফটওয়্যার
প্রিজমা

**প্রিজমা** একটি ফটো-এডিটিং অ্যাপ।

## আবিষ্কার
রাশিয়ার রাজধানী মস্কোর আলেক্সি মোইসিনকোভ নামের এক অ্যাপ-ডেভেলপার এই অ্যাপটি তৈরি করেছেন।

## ব্যবহার
ব্যাবহারকারিরা স্মার্টফোনের ক্যামেরা থেকে সদ্য তোলা ছবি বা ইমেজ লাইব্রেরি থেকে ছবি নিয়ে অ্যাপটির ভিন্ন ভিন্ন ৩৩টি ফিল্টার ব্যবহার করে বিখ্যাত শিল্পী লিওনার্দো দা ভিঞ্চি, পিকাসো, মনেট, ভ্যান গগ, মাঞ্চ, লেভিটান, ক্যানডিনস্কি’র শিল্প ভঙ্গির আদলে ছবির রূপ দিতে পারবেন।  তাছাড়া ডিসি কমিক বুকের জনপ্রিয় ডিজাইনগুলোর আলোকেও ছবি ফিল্টার করতে পারে। এই অ্যাপটি ফিল্টারিংয়ের কাজ করে কৃত্রিম বুদ্ধিমত্তা বা এআইয়ের মাধ্যমে। আইওএস প্লাটফর্মের জন্য নির্মিত এই অ্যাপটি কাজ করে নিউরাল নেটওয়ার্ক ও কৃত্রিম বুদ্ধিমত্তার সমন্বয়ে। অন্যান্য ফিল্টারিং অ্যাপ যেমন ইন্সটাগ্রামের মতো প্রিজমা কোনো ছবির ওপর একটি ফিল্টার লেয়ার মূল ছবির ওপর যুক্ত করে না। বরং প্রিজমা তার কৃত্রিম বুদ্ধিমত্তা প্রয়োগ করে বিভিন্ন লেয়ার ব্যবহার করে নতুন করে ছবিটি আঁকে।

## তথ্যসূত্র

বিষয়শ্রেণী:আইওএস সফটওয়্যার
বিষয়শ্রেণী:অ্যাপ্লিকেশন সফটওয়্যার
বিষয়শ্রেণী:২০১৬-এর সফটওয়্যার
বিষয়শ্রেণী:মোবাইল সফটওয়্যার
বিষয়শ্রেণী:ভিডিও সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
কিরগিজস্তান জাতীয় ফুটবল দল

**কিরগিজস্তান জাতীয় ফুটবল দল** () হচ্ছে আন্তর্জাতিক ফুটবলে কিরগিজস্তানের প্রতিনিধিত্বকারী পুরুষদের জাতীয় দল, যার সকল কার্যক্রম কিরগিজস্তানের ফুটবলের সর্বোচ্চ নিয়ন্ত্রক সংস্থা কিরগিজ ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৯২ সালের ২৩শে আগস্ট তারিখে, কিরগিজস্তান প্রথমবারের মতো আন্তর্জাতিক খেলায় অংশগ্রহণ করেছে; উজবেকিস্তানের তাশখন্দে অনুষ্ঠিত উক্ত ম্যাচে কিরগিজস্তান উজবেকিস্তানের কাছে ৩–০ গোলের ব্যবধানে পরাজিত হয়েছে।

২৩,০০০ ধারণক্ষমতাবিশিষ্ট দোলেন ওমুজাকভ স্টেডিয়ামে *আক শুমকারলার* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কিরগিজস্তানের রাজধানী বিশকেকে অবস্থিত। বর্তমানে এই দলের ম্যানেজারের দায়িত্ব পালন করছেন আলেকসান্দ্র ক্রেস্তিনিন এবং অধিনায়কের দায়িত্ব পালন করছেন ইয়েনিসি ক্রাস্নোইয়ার্স্কের রক্ষণভাগের খেলোয়াড় ভালেরি কিচিন।

কিরগিজস্তান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে কিরগিজস্তান এপর্যন্ত মাত্র ১ বার অংশগ্রহণ করেছে, যার তাদের সাফল্য হচ্ছে ১৬ দলের পর্বে পৌঁছানো, যেখানে তারা সংযুক্ত আরব আমিরাতের কাছে অতিরিক্ত সময়ে ৩–২ গোলের ব্যবধানে পরাজিত হয়েছে।

ভাদিম খারচেঙ্কো, মির্লান মুর্জায়েভ, পাভেল মাতিয়াশ, আন্তোন জেমলিয়ানুখিন এবং ভিতালি লাক্সের মতো খেলোয়াড়গণ কিরগিজস্তানের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৮ সালের এপ্রিল মাসে প্রকাশিত র‌্যাঙ্কিংয়ে কিরগিজস্তান তাদের ইতিহাসে সর্বোচ্চ অবস্থান (৭৫তম) অর্জন করে এবং ২০১৩ সালের মার্চ মাসে প্রকাশিত র‌্যাঙ্কিংয়ে তারা ২০১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কিরগিজস্তানের সর্বোচ্চ অবস্থান হচ্ছে ১৩৬তম (যা তারা ২০১৯ সালে অর্জন করেছিল) এবং সর্বনিম্ন অবস্থান হচ্ছে ১৭৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ কিরগিজস্তান জাতীয় ফুটবল দল  
* এএফসি-এ কিরগিজস্তান জাতীয় ফুটবল দল 

বিষয়শ্রেণী:কিরগিজস্তান জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
যোগেশ্বরী

**যোগেশ্বরী** মহারাষ্ট্রের রাজধানী মুম্বইয়ের একটি শহরতলী যা আন্ধেরির ঠিক উত্তরে অবস্থিত। এলাকাটি হিন্দু দেবতা শিবের মূর্তি যুক্ত গুহাসমূহের জন্য বিখ্যাত।

## ইতিহাস

## পরিবহন
যোগেশ্বরী রেল স্টেশন, পশ্চিম রেল কর্তৃক পরিচালিত যা মুম্বই উপনগরীয় রেল-র একটি ব্যস্ততম স্টেশন। স্টেশনের পশ্চিমে একটি বাস ডিপো আছে যার দ্বারা যোগেশ্বরী মুম্বইয়ের অন্য বিভিন্ন স্থান/শহরতলীর সাথে সংযুক্ত।

## দর্শনীয় স্থান
***যোগেশ্বরী গুহা** - অজন্তা ও ইলোরা গুহাসমূহ-এর সামসময়িক গুহা যেখানে হিন্দু দেবতা শিবের প্রায় ১৫০০ বছর পুরনো মূর্তি আছে।

## তথ্যসূত্র

## বহিঃসংযোগ

বিষয়শ্রেণী:মুম্বইয়ের উপনগর
বিষয়শ্রেণী:মুম্বইয়ের শহরতলী
বিষয়শ্রেণী:মুম্বই উপনগরী জেলা